**CONSILIUL DE ADMINISTRAŢIE**

**HOTĂRÂRE nr. 431/2019**

din 22 noiembrie 2019

mun. Chișinău

**Cu privire la aprobarea bugetului**

**Agenției Naționale pentru Reglementare în Energetică pentru anul 2020**

 În temeiul art. 11 al Legii cu privire la energetică nr. 174 din 21.09.2017, art. 7 alin.(4) al Legii Privind serviciul public de alimentare cu apă şi de canalizare nr. 303 din 13.12.2013, art. 25 lit. b) al Regulamentului de organizare și funcționare a Agenției Naționale pentru Reglementare în Energetică, aprobat prin Hotărârea Parlamentului nr. 334 din 14.12.2018, potrivit cărora Consiliul de administrație al Agenției aprobă planul anual de activitate şi bugetul anual al Agenţiei, Consiliul de administrație al Agenției Naționale pentru Reglementare în Energetică,

**HOTĂRĂŞTE:**

1. Se aprobă bugetul Agenției Naționale pentru Reglementare în Energetică pentru anul 2020:

1.1. venituri în sumă de **71 351,00** mii lei;

1.2. cheltuieli în sumă de **105 803,58** **mii lei**, cu un deficit de **34 452,58 mii lei**, care va fi acoperit parțial din soldul mijloacelor acumulate în anul 2019.

1. Se aprobă mărimea plăților regulatorii, stabilite și percepute de la titularii de licență din domeniile reglementate de Agenția Națională pentru Reglementare în Energetică pentru anul 2020 (conform Anexei).
2. Consiliul de administrație al Agenției Naționale pentru Reglementare în Energetică va exercita controlul asupra executării prevederilor prezentei Hotărâri.
3. Prezenta Hotărâre intră în vigoare la data de 01.01.2020.

**Veaceslav UNTILA**

Director general

**Eugen CARPOV**

Director

**Octavian CALMÎC**

Director

**Ștefan CREANGĂ**

Director

Anexă

la Hotărârea CA al ANRE

 nr. 431/2019 din 22 noiembrie 2019

Mărimea plăților regulatorii pentru anul 2020

|  |  |  |
| --- | --- | --- |
| **Nr.**  | **Domeniile reglementate** | **Mărimea plății regulatorii (%)** |
| 1. | Sectorul electroenergetic | 0.20 |
| 2. | Sectorul gazelor naturale | 0.20 |
| 3. | Sectorul termoenergetic | 0.20 |
| 4. | Piața produselor petroliere  | 0.20 |
| 5. | Serviciul public de alimentare cu apă și de canalizare | 0.15 |